Document ID: 32013R1398

REGOLAMEN TA’ IMPLIMENTAZZJONI TAL-KUMMISSJONI (UE) Nru 1398/2013
tat-18 ta’ Diċembru 2013
li jopera tnaqqis mill-isforz tas-sajd allokat għar-Renju Unit fl-2013 għall-arzell u għall-granċ u l-għaġuża minħabba l-użu żejjed fis-sena preċedenti
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b’mod partikulari l-Artikolu 106(1) u (2) tiegħu,
Billi:
(1)
Ir-Renju Unit, permezz tar-Regolament tal-Kunsill (KE) Nru 1415/2004 tad-19 ta’ Lulju 2004 li jistabbilixxi l-isforz annwali massimu tas-sajd għal ċertu żoni tas-sajd u sajd (2), ġie allokat sforz massimu annwali tas-sajd għall-arzell fiż-żona VII tal-ICES u għall-granċ u l-għaġuża fiż-żona VII tal-ICES.
(2)
Għall-2012, l-isforz annwali tas-sajd għall-arzell żdied minn 3 315 619 kW jiem għal 3 550 619 kW jiem wara xi skambji li saru bejn ir-Renju Unit mal-Irlanda u l-Pajjiżi l-Baxxi, skont l-Artikolu 20(5) tar-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd (3).
(3)
B’riżultat tal-ispezzjonijiet li saru fir-Renju Unit skont ir-Regolament (KE) Nru 1224/2009 u indagazzjonijiet ulterjuri mal-awtoritajiet tar-Renju Unit, il-Kummissjoni sabet xi inkonsistenzi bejn id-dejta rrapportata lill-Kummissjoni skont l-Artikolu 33 ta’ dak ir-Regolament u l-isforz attwalment varat fl-2012 għall-arzell u l-granċ u l-għaġuża fiż-żona VII tal-ICES minn bastimenti tas-sajd li jtarju l-bandiera tar-Renju Unit. Dawn id-diskrepanzi juru li l-bastimenti tas-sajd tar-Renju Unit varaw livell ta’ sforz ogħla minn dak disponibbli għal din il-flotta fl-2012 kif jistipula r-Regolament (KE) Nru 1415/2004 u adattat skont ir-Regolament (KE) Nru 2371/2002. L-evidenza miġbura u l-indagazzjonijiet matul l-investigazzjoni jippermettu lill-Kummissjoni tistabbilixxi li dan l-Istat Membru qabeż l-isforz massimu tas-sajd tiegħu għall-2012 għall-arzell b’451 641 kW jiem u għall-granċ u l-għaġuża b’38 462 kW jiem.
(4)
Skont l-Artikolu 106(1) tar-Regolament tal-Kunsill (KE) Nru 1224/2009, meta l-Kummissjoni tkun stabbiliet li Stat Membru jkun qabeż l-isforz tas-sajd li ġie allokat lilu, il-Kummissjoni għandha topera tnaqqis mill-allokazzjonijiet tal-isforz tas-sajd futur lil dak l-Istat Membru.
(5)
L-Artikolu 106(2) tar-Regolament (KE) Nru 1224/2009 jistipula li t-tnaqqis mill-isforz tas-sajd għandu jiġi operat fis-sena jew fis-snin sussegwenti billi jiġu applikati ċerti fatturi ta’ multiplikazzjoni mogħtija f’dak il-paragrafu.
(6)
Għalhekk jixraq li t-tnaqqis jiġi operat mill-isforz tas-sajd allokat għar-Renju Unit għall-arzell u l-granċ u l-għaġuża fiż-żona VII tal-ICES fis-sena 2013,
ADOTTAT DAN IR-REGOLAMENT:
Artikolu 1
L-isforz massimu annwali tas-sajd iffissat fir-Regolament (KE) Nru 1415/2004 għall-arzell u għall-granċ u l-għaġuża fiż-żona VII tal-ICES qed jitnaqqas fl-2013 għar-Renju Unit kif hemm stipulat fl-Anness.
Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-18 ta’ Diċembru 2013.

Labels: 7
18
6